COMISIA CENTRALA A OBSERVATORILOR DE VOLEI
GHIDUL OBSERVATORULUI DE VOLEI

DELEGAREA
- Delegarea observatorilor la jocurile de volei se va face de catre CCO si este avizata de secretarul general al FRVolei cu consultarea presedintelui FRVolei.
- Observatorii vor functiona in mod regulat la toate jocurile Campionatelor Nationale Divizia A
masculin si feminin si cupa FRV.
- Observatorii trebuie sa urmareasca permanent site-ul FRV „Observatori”, pentru a lua la cunostinta cand sunt programati.
- Indisponibilitatea se anunta la CCO cu cel putin 4 zile inainte de data desfasurarii jocului.
- Numai in cazuri exceptionale (probleme profesionale neprevazute, boala) se accepta comunicarea indisponibilitatii cu cel putin 24 ore inainte de joc.
- Delegarea este nominala si nu se poate schimba decat cu aprobarea emitentului.
ORGANIZAREA DEPLASARII.
- Dupa ce a luat la cunostinta despre programarea la un joc, observatorul va lua legatura cu reprezentantul echipei organizatoare pentru a afla ora de desfasurare si pentru a primi informatiile necesare pregatirii jocului.
- Atunci cand se deplaseaza la un joc la care au fost delegati, observatorii trebuie sa aibe asupra lor urmatoarele documente:
· delegatia pentru joc; legitimatia si ecusonul de observator; Regulamentul si Ghidul Observatorilor de Volei; Regulamentul jocului de volei; Regulamentul de Organizare a Activitatii Voleibalistice;
- ln timpul deplasarii, oficialii vor avea o conduita ireprosabila atat la ducere cat si la revenirea la domiciliu.
- Pentru o prezentare corespunzatoare, observatorii au obligatia de a se prezenta la locul desfasurarii jocului (competitiei) imbracati decent. 
- Daca in timpul transportului apar dificultati care nu permit observatorilor sa ajunga la timp la locul de desfasurare al jocului, acestia au obligatia sa comunice de urgenta situatia in care se gasesc: Presedintelui CCO, Secretarului CCO sau Secretarului General al FRVolei.
INAINTE DE JOC
- Observatorii vor avea grija ca inainte de joc, la protocolul oferit de organizatori sa aiba, impreuna cu arbitrii partidei, o conduita decenta, rezervata si sa nu participe la actiuni care pot diminua randamentul profesional la partida pe care urmeaza sa o conduca.
- Observatorii sunt obligati sa fie prezenti la sala/terenul unde urmeaza sa se dispute jocul cu cel putin 1(una) ora inainte de ora oficiala de incepere a partidei.
- Daca arbitrii desemnati sa conduca jocul se prezinta la sala dand semne evidente de oboseala sau indicii care sa conduca la concluzia ca se afla sub influenta bauturilor alcoolice sau substantelor halucinogene, cel in cauza nu va fi lasat sa conduca jocul. Situatia va fi adusa la cunostinta de urgenta conducerii Colegiului Central al Arbitrilor pentru a putea solutiona problema.
- Plata baremurilor si indemnizatiilor arbitrilor si observatorului se va face in prezenta acestuia, cu 1(una) ora INAINTEA inceperii jocului.
- Observatorul va trece la verificarea conditiilor tehnice prevazute in formularul B al raportului de observare si in cazul in care acestea nu sunt indeplinite in totalitate, va solicita organizatorului remedierea acestora in timp util si in spiritul regulamentului pentru ca jocul sa se poata desfasura in conditii regulamentare.
- Observatorul va verifica modul in care organizatorii au luat masurile necesare pentru asigurarea ordinei si a protectiei echipelor si oficialilor conform Legii 4/2008. La vestiarele echipelor si arbitrilor nu trebuie sa aiba acces nici o persoana neautorizata.
- ln toate situatiile in care apar probleme, acestea trebuie rezolvate cu discernamant, fara a lua decizii pripite si avand tot timpul cooperarea mutuala a tuturor partilor implicate.
- Cu 30 de minute inainte de ora oficiala de incepere a jocului, observatorul va purta o scurta discutie cu intreaga brigada de arbitri, principali si auxiliari, solicitandandu-le acestora prestarea unui arbitraj corect, cu aplicarea exacta a regulamentelor.
Delegatii celor doua echipe vor prezenta oficialilor urmatoarele documente:
a) Legitimatiile cu viza FRVolei si vize medicale pentru sportivii care au fost inscrisi pe lista nominala a echipei pentru joc.
b) Legitimatiile de antrenor, medic, preparator fizic cu viza FRVolei pentru anul in curs.
c) Lista nominala a jucatorilor, cu mentionarea numerelor de pe tricouri, numele antrenorilor, al medicului si al preparatorului fizic, atunci cand este cazul. Numai persoanele specificate in lista nominala a echipei pentru joc, pot lua loc in timpul desfasurarii jocului pe banca echipei. Cu aceasta ocazie observatorul va recomanda antrenorilor celor doua formatii sa solicite jucatorilor sa dea dovada de corectitudine, sportivitate si fair-play in timpul jocului.
- Odata cu verificarea listelor echipelor, observatorul va avea grija sa verifice si respectarea prevederilor regulamentului in ceea ce priveste culoarea echipamentului si, daca este cazul, mai ales in situatia meciurilor televizate, prin intermediulul arbitrului principal va solicita echipei gazda sau celei care este trecuta prima pe foaia de arbitraj, schimbarea echipamentului.
- Observatorul jocului este singurul autorizat sa distribuie presei aceste liste cu componenta echipelor, dupa ce au fost verificate de catre arbitri.
- Daca jocul este monitorizat de catre ofiteri ai comisiei antidoping, observatorul jocului are obligatia de a-i legitima pe acestia si de a le pune la dispozitie listele cu jucatori ale celor doua echipe. ln pauza dintre seturile 2 si 3, in prezenta observatorului si a delegatilor fiecarei echipe, se va efectua tragerea Ia sorti a jucatorilor care urmeaza a fi testati la sfarsitul jocului. Biletele cu numarul jucatorilor, semnate de catre delegatii echipelor, vor ramane intr-un plic sigilat pana la sfarsitul jocului in posesia ofiterilor antidoping. La sfarsitul jocului, acestea vor fi deschise in prezenta delegatilor echipelor si jucatorii selectionati se vor prezenta la control.
IN TIMPUL JOCULUI
- Observatorul va lua loc la masa oficiala si se va asigura ca directorul de concurs va sta pe toata durata jocului tot la masa oficiala si nu in alt loc din sala.
- Arbitrul principal va lua toate masurile ca la masa oficiala sa ia loc numai oficialii prevazuti in
regulament. Sub nicio forma, nicio alta persoana nu are dreptul sa stea si nu va fi acceptata la masa oficiala.
- In ceea ce priveste arbitrajul, observatorul va supraveghea modul in care oficialii se achita de sarcinile lor, activitate care se va reflecta in formularul A al raportului de observare. Observatorul nu are voie sa intervina sau sa influenteze arbitrii in luarea deciziilor. In situatii deosebite (eroare rectificabila, tentativa de frauda a oficialilor sau jucatorilor, defectiuni ale echipamentului tehnic, etc.) observatorul poate interveni pentru a preveni o eventuala viciere de rezultat, informandu-i pe arbitri, atunci cand mingea este moarta. Decizia finala este a arbitrilor. Observatorul va consemna in raport aceste interventii.
- ln timpul desfasurarii jocului, Observatorul nu are voie sub nicio forma sa comenteze la prestatia arbitrilor, sau sa discute deciziile acestora cu alti oficiali sau cu alte persoane. Orice comentariu referitor la deciziile arbitrilor, bazat pe prevederile regulamentului, va fi consemnat in rubrica insemnari a formularului A al raportului de observare. Accentuam asupra faptului ca rolul observatorului este acela de a-i ajuta pe cei doi arbitri in activitatea lor si de a contribui impreuna la asigurarea unei desfasurari normale si fara incidente a jocurilor.
Evaluarea prestatiei arbitrilor se va face in conformitate cu solicitarile Colegiului Central al Arbitrilor, exprimate in grila de evaluare a arbitrilor din formularul A al raportului de observare.
- ln functie de solicitarile Colegiului de Antrenori, observatorul va urmari si va face scurte informari in formularul C, despre evolutia anumitor jucatori si despre jocul echipelor.
Consemnarile din raportul de observare trebuie facute folosind numai termenii si expresiile din
regulamentul jocului de volei, trebuie sa fie succinte, dar nu superficiale.
LA TERMINAREA JOCULUI
- Dupa terminarea jocului, observatorul va ramane in sala/teren, pentru a supraveghea atitudinea spectatorilor si a componentilor celor doua echipe pana la iesirea acestora din teren in drumul catre vestiare. Daca va considera necesar, observatorul va ramane la sala pana cand echipa vizitatoare a parasit definitiv localitatea unde s-a disputat jocul, dupa ce s-a convins ca a fost asigurata securitatea acesteia de catre gazde conform ROAV.
[bookmark: _GoBack]- Dupa terminarea jocului, observatorul va comunica arbitrilor observatiile asupra arbitrajului prestat, va discuta cu acestia despre deciziile controversate, va face eventuale recomandari. Arbitrii sunt obligati sa participe la discutie si orice refuz din partea acestora va fi consemnat in formularul A al raportului de observare. La aceasta discutie nu are dreptul sa participe nicio alta persoana, in afara celor in cauza.
- In discutia cu arbitrii trebuie sa adoptati o atitudine deschisa, prietenoasa, flexibila, dar fiti fermi cand arbitrii folosesc argumente pentru a-si  ascunde greselile.
Tineti cont de urmatoarele sfaturi:
a) Inainte de inceperea discutiilor analizati daca:
· a castigat echipa mai buna de pe teren
· meciul a fost condus intelept
· a fost un meci cu incidente care s-au datorat greselilor de arbitraj
· participantii la joc, antrenorii si jucatorii dau mana unii cu altii, inclusiv cu arbitrii
· evaluati prestatia generala si nu o anumita eroare
· pregatiti un rezumat final incepand cu un mesaj pozitiv
b) Scopul observatorului este de a construi, nu de a distruge
c) Lasati loc dialogului, permitand arbitrilor dreptul de a se apara
d) Folositi-va toata capacitatea de comunicare si utilizati termeni regulamentari
e) Acceptati personalitatea si caracterul fiecarui arbitru
f) Fiti onesti si sinceri, fara sa ascundeti adevarul
g) Dupa un meci dificil, in care arbitrii au fost sub presiunea echipelor, faceti sa va simta ca un prieten nu un „calau”
h) Relatia dintre observatori si arbitri, trebuie sa fie bazata pe increderea unuia in celalalt
i) O discutie buna se incheie cu un rezumat al comentarilor
j) Subliniati si apreciati calitatile fiecarui arbitru
- Numai in cazul unor evenimente deosebite, observatorul va comunica telefonic Presedintelui CCO, despre acestea, la sfarsitul jocului.
- Observatorul este obligat sa expedieze prin posta, in urmatoarele doua zile de la desfasurarea jocului, pe adresa FRVolei raportul de observare in original si un set de copii al formularului „A”; Deasemenea trebuie sa expedieze cele 3 formulare ale raportului de observare prin email la adresa specificata de catre CCO, in acelasi interval de timp.
- Daca s-a produs un incident grav (protest referitor la rezultatul jocului, descalificarea unui jucator, comportament nesportiv grav al jucatorilor, spectatorilor sau conducatorilor echipelor la adresa jucatorilor sau oficialilor, etc.) observatorul este obligat sa transmita la FRVolei, odata cu raportul jocului si un raport suplimentar dedicat evenimentului respectiv.
- Observatorii vor avea in permanenta grija sa se conformeze prevederilor regulamentare in relatiile cu MASS-MEDIA, mai ales in cazurile meciurilor cu probleme. In cazul acestor jocuri se cere maxima prudenta in declaratii, pentru a proteja in acest fel cursul normal al procesului de investigare si luare a masurilor celor mai corecte.
Singurele relatii pentru MASS-MEDIA referitor la prestaliile arbitrilor, sau in cazurile litigioase, vor putea fi obtinute numai de la organele abilitate ale FRVolei si numai in cadrul organizat al conferintelor de presa.
- In incheiere, subliniem faptul ca arbitrii si Observatorul formeaza o echipa si ei trebuie sa actioneze unitar, inainte, in timpul jocului si dupa, singurul lor scop fiind acela de a asigura desfasurarea normala a acestuia. Desi rolurile lor sunt diferite, scopul ESTE COMUN si, pentru realizarea acestui deziderat, ei trebuie sa fie solidari si sa actioneze in aceeasi maniera.
